གོ་རོ་ཙ་ན་
དང་། བྲུན་རྣམས་སྦྱར་བའི་རིལ་བུ་བྱས་ཏེ། ཁང་པའི་ག་འུར་རིལ་བུ་རེ་རེ་ལ་གཟུངས་ཧཾ་མཾ་
ཞེས་བརྗོད་དེ་གའུ་ནམ་མཁའ་ལ་འཕགས་ན། ན་མཿས་མན་ཏ་བུད་དྷ་ནཱཾ། ན་མཿ༔ཡཾ་ན་མ་མཧཱ་
རི་བི་ནི་ན་ཏ་ཏི་ཧྲཱིཿཞེས་ལན་བདུན་བཏབ་ནས་བྱིན་ན། གང་འདོད་པ་དེ་དག་དབང་དུ་འགྱུར་
རོ། །བྱ་རྒོད་དང༌། བྱ་ནག་དང༌། ཁྲ་དང༌། སྟག་དང༌། སྤྱང་ཁྱི་དང༌། ཝ་དང༌། དེ་རྣམས་ཀྱི་མཆེ་
བ་དང༌། སྡེར་མོ་དང་། བྲམ་ཟེ་རུས་པའི་ཕྱེ་ཐལ་བཟུང་སྟེ། སྒྲུབ་པ་བྱས་ནས། དུས་མ་ཡིན་
-514-

སྔགས་ལ་འཇུག་པའི་སྒོ་ལས། མི་གཡོ་བ་བརྟུལ་ཕོད་སོགས་ཀྱི་སྐོར་བཞུགས། ༣༤༽
པའི་སྤྲིན་དང༌། སེར་བ་དག་ལ་གཏོར་ན། སྤྲིན་རྣམས་མཐོར་ཞིང་སེར་བ་དང་འབྲུག་ལ་
སོགས་པ་ཞི་བར་འགྱུར་རོ། །གཅན་གཟན་མཐའ་དག་དང་། ཤ་ཟ་ཐམས་ཅད། ཁྱི་དང༌།
ཕག་དང༌། རྔ་མོའི་རྟུག་པ་དག་གུ་གུལ་དང་སྦྱར་ཏེ། དུད་པས་བདུགས་ན་གདོན་ཀུན་བྲོས་
པར་འགྱུར་རོ། །ༀ་ཙཎྜ་མཧཱ་རོ་ཥ་ཎ་ཧཱུཾ་ཕཊ། གཟུངས་འདི་ནི་སྔགས་ཀྱི་རྒྱལ་པོ་སྟེ། ལན་
གཅིག་བརྗོད་པ་ཙམ་གྱིས་ཀྱང་འཛམ་བུའི་གླིང་གི་ལྷ་དང་ཀླུ་དང་། གནོད་སྦྱིན་ལ་སོགས་པ་
ཀུན་ཞི་བར་འགྱུར་རོ། །རིམས་ཉིན་གཅིག་པ་དང༌། ཟླ་བ་ཕྱེད་པ་དང༌། ཟླ་བ་གཅིག་པ་དང༌།
ལོ་དུས་པ་དང་། རྟག་པའི་རིམས་དང་། ཡུད་ཙམ་པ་ལས་ཐར་རོ། །འབྲུམ་བུ་དང་། ལྷ་གོར་
དང་། ཤུ་བ་དང་། མེ་དབལ་དང༌། གཡན་པ་དག་ཞི་བར་འགྱུར་རོ། །ལན་གཅིག་བརྗོད་པ་
ཙམ་གྱིས་ཀྱང་མཚམས་མེད་པའི་སྡིག་པ་ལ་སོགས་པ་ཞི་བར་འགྱུར་རོ། །
༤རིག་བྱེད་ཀྱི་ཚིག་དང་པོ་དང༌། གཉིས་པའི་དང་པོར་བཅས་པའི་གསུམ་པ་དག་པ་ནི་
ལྔ་པར་ལྡན། བཞི་པ་དག་ནི་བཞི་པ་དང༌། ལྔ་པ་དག་ནི་ལྔ་པའོ། །དབུས་མ་དག་ནི་བཞི་པ་
དང་། མཐར་གནས་པའི་གཉིས་པ་ལ་ནི་ཨ་ཡིས་མཚན་པ་དང་སྟེང་དུ་སྟེ། དབུས་མ་རྣམས་
ཀྱི་གཉིས་པ་དང༌། བཞི་པ་དག་ནི་ཡི་གེ་ལྔ། །དབུས་མའི་ཡི་གེ་བཞི་པ་ལ། །ཨུ་ཡིས་བརྒྱན་
ཅིང་ཐིག་ལེར་བྱས་པའོ། །སྡེ་ཚན་ལྔ་པའི་དང་པོ་ཡི་གེ་གཅིག་སྤངས་པ་དང་། །བཞི་པ་དག་
ནི་དབང་པོར་བཅས་པའོ། །སྙིང་པོའི་ཡི་གེ་བཅུ་པ་དག་སྟེ། འཁོར་ལོ་རྩིབས་བཅུ་པ་སྒྲུབ་བྱའི་
མིང་དང་བཅས་པ་བྲིས་ཏེ། ཁྱི་ནག་པོའི་ཐོད་པའི་ནང་དུ་བཅུག་ལ། གཟུངས་སྔགས་བརྒྱ་རྩ་
བརྒྱད་བཟླས་ལ་ཡུངས་ཀར་གྱིས་བྲབ་པར་བྱའོ། །དེ་ནས་ཀླུ་ཡོད་པའི་གནས་སུ་ཁྱེར་ལ།
རང་གི་ལུས་གླ་རྩིས་བྱུག་ལ། ཆུ་མིག་ཏུ་ཐོད་པ་བཅུག་ལ། ན་མོ༔རཏྣ་ཏྲ་ཡཱ་ཡ། ན་མཿཙཎྜ་
མཧཱ་རོ་ཥ་ཎ་ཧཱུཾ་ཕཊ། ན་མོ་བྷ་ག་ཝ་ཏེ་བུད་དྷཱ་པ་རི་ཡ། ཏདྱ་ཐཱ། ཕུ་ཊ་ཕུ་ཊ། བྷ་ར་བྷ་ར།
ལི་མི་ལི། ཧཱུྃ་ཧཱུྃ་ཕཊ་ཕཊ། ཞེས་བརྗོད་པར་བྱའོ། །དེའི་ཕྱག་རྒྱ་ནི་སོར་མོ་རྣམས་བརྐྱང་སྟེ།
མི་
-515-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཐེའུ་ཆུང་བཀུག་ལ་མཐེ་བོས་མནན་ལ་བསྐོར་བར་བྱའོ།
།དེ་ནས་ལག་པ་གཉིས་ཟུར
གཤིབས་ཏེ། སྲིན་ལག་གཉིས་རྒྱབ་ཏུ་བསྣོལ། མཛུབ་མོ་གཉིས་མནན་ཏེ། མཐེའུ་ཆུང་གཉིས་
གཤིབས་ཏེ་སྒྲེང་། གུང་མོ་གཉིས་དང་མཐེབ་མ་གཉིས་གཤིབས་ཏེ་སྤྱི་བོར་བཞག་ལ། ན་མོ་
རཏྣ་ཏྲ་ཡཱ་ཡ། ན་མཿཙཎྜ་བཛྲ་ཀྲོ་དྷ། ཧ་ཡ་གྲི་བ་ན་མི་ལི་མི་ཙི་ལི་ཧཱུཾ། བན་དྷཱ་ཡ་ཀྲོ་དྷཱ་ཡ།
བཛྲ་ལ་མ་ཡ། མ་ཀ་ན་ཡ། ཨོཾ་ཛྭ་ལ་ཛྭ་ལ། པྲ་ཛྭ་ལ་པྲ་ཛྭ་ལ། སྤུ་ཊ་སྤུ་ཊ། སརྦ་ནཱ་ག་ནི་ས་ར་
ས་ར། བ་ས་ར་སརྟཱ་དུཋཱ་ཧི་ད་ཡ་ཤོ་ཥ་ན་ཧཱུྃ་ཧཱུྃ་ཕཊ་ཕཊ། ཞེས་པའི་སྔགས་ལན་བདུན་བརྗོད
དེ་ལྡང་བར་བྱའོ། །གུ་གུལ་དང༌། ཡུངས་ཀར་དང༌། ཤིང་ཀུན་དང༌། དྲི་ཆེན་དང༌། ཉའི་མཁྲིས་
པ་དང༌། སྒོག་སྐྱ་དང༌། ཤུ་དག་རྣམས་སྦྱར་ཏེ་ལུས་ལ་བྱུག་ན། རྫས་ཀྱི་བསྲུང་བའོ། །རྒྱ་སོལ་
གྱི་མེ་ལ་བསྲེགས་ཏེ་བདུག་ན་སེར་བ་དང་དུས་མ་ཡིན་པའི་རླུང་རྣམས་ཞི་བར་འགྱུར་རོ། །
གདོན་རྣམས་འབྲོས་པར་གྱུར་རོ། །
༥ཞོ་དང་། འོ་མ་དང་། མར་དང་། སྦྲང་རྩི་དང་། བུ་རམ་དང་། ཀ་ར་དང་། འབྲས་དང༌།
འབྲས་ཡོས་དང་། དུང་དང་། ཚལ་དང་། རྒྱ་མཚོའི་ལྦུ་བ་ལ་སོགས་པ་མཁར་གཞོང་དུ་བླུགས་ཏེ།
ཡུངས་ཀར་ལ་གཟུངས་འདི་བརྗོད་ཅིང་མཆོད་པར་བྱའོ། །ན་མོ་རཏྣ་ཏྲ་ཡཱ་ཡ། ན་མཿཙཎྜ་བཛྲ་ཀྲོ་དྷ་
ཡ་ཧཱུཾ་ཧཱུཾ། ཏདྱ་ཐཱ། ༀ་ཨ་ནན་ཏ་ཀ། ཏཀྵ་ཀ་ཤཾ་རཾ་ཀ་ར། བུ་པུ་ཀི་མཧཱ་པད་མ་ༀ་ག་ཏ་པ་ལ་ཝ་ཏ་
ཀརྐོ་ཊ་ཕུ་སྭཱཧཱ། ཞེས་བརྗོད་པས་ཀླུ་རྣམས་བདེ་བ་དང་ལྡན་པར་འགྱུར་རོ། །ཆར་འབབ་པར་འདོད་
ན། དྲི་ཞིམ་པོའི་ཆུས་མཎྜལ་བྱས་ཏེ། པྲ་ཚིལ་ལ་ཀླུའི་གཟུགས་སོར་ཉི་ཤུ་པ་བྱས་ཏེ། མཎྜལ་གྱི་
སྟེང་དུ་མེ་ཏོག་གཏོར་པ་གཟུངས་ཐག་བཏགས་སྟེ་བཞག་པར་བྱའོ། །སྙིང་གར་གོང་གི་དེ་གྲོ་ག་ལ་
གྷི་ཧཾ་གིས་བྲིས་ལ་བཞག་པར་བྱས་ཏེ་ཉིན་མཚན་དུ་མཆོད། །བལ་པོའི་སེའུའི་ལྕུག་མས་བྲབ་
པར་བྱས་ཏེ། གཟུངས་འདི་བརྗོད་པར་བྱའོ། །ཨོཾ་སུམ་སུ་པྲ་ཏི་བཛྲ་དུ་ན་ཏེ། མི་ལི་མི་ལི་བ་ར་ཤ་
ཡ། བ་རི་ཤཱ་ཡ་སྭཱཧཱ། ཞེས་བརྗོད་དེ། །རང་སྨྱུང་བར་གནས་པར་བྱའོ། །གལ་ཏེ་ཀླུ་རྣམས་ཆར་མི་
-516-

སྔགས་ལ་འཇུག་པའི་སྒོ་ལས། མི་གཡོ་བ་བརྟུལ་ཕོད་སོགས་ཀྱི་སྐོར་བཞུགས།
༣༤
འབེབས་ན། ཀླུ་རྣམས་ཀྱི་མགོ་བོ་ཨ་རྫའི་དོག་པ་བཞིན་དུ་འགས་པར་འགྱུར་རོ། །
༦སྤོས་ཀྱི་མཎྜལ་བྱས་ཏེ། ཤུག་པའི་མེ་ལ་གཟུགས་དེ་སྲོ་ཞིང་གཟུངས་སྔགས་བརྗོད་
པ་ནི་སྤོགས་པའི་ཆོ་གའོ། །དྲི་ཞིམ་པོའི་མེ་ཏོག་ལ་བུ་རམ་དང༌། སྦྲང་རྩི་དང་། ཀ་ར་དང་ཏིལ་
ལ་སོགས་པ་དགང་བླུགས་ཀྱིས་བཅོམ་ལྡན་འདས་ལ་མཆོད་པ་བྱས་ཏེ། ༀ་ཙཎྜ་མཧཱ་རོ་ཥ་ཎ་
ཧཱུཾ། ཤཱནྟིཾ་ཀུ་རུ་སྭཱཧཱ། ཞེས་བྱ་བས་མཆོད་པར་བྱའོ། །དེ་ནས་སྐྱབས་སུ་འགྲོ་བ་ལ་སོགས་པ་
སྒྲུབ་ཐབས་སྤྱི་དང་འདྲ་བ་ལ། བཾ་ལས་འདམ་སྐྱེས་པད་མ་སྣ་ཚོགས་པའི་འདབ་ཅན་གྱི་སྟེང་
དུ། ཨ་ལས་བྱུང་བའི་ཆུའི་མཎྜལ་གྱི་སྟེང་དུ་ཡུམ་གྱི་ས་བོན་ལས་བྱུང་བའི། ཤེས་རབ་ཀྱི་
མཚན་མ་ཡུཾ་དང་ལྡན་པ་ལས། འཕགས་པ་འཇམ་པའི་མགོན་པོ། བྱིས་པ་ལོ་བརྒྱད་གཉིས་
ལོན་པ་ལྟ་བུ། གསེར་བཙོ་མའི་གུར་གུམ་གྱི་མདོག་ལྟ་བུ། ཞལ་ཅིག་ཕྱག་གཉིས་པ་སེམས་
དཔའི་སྐྱིལ་ཀྲུང་གིས་བཞུགས་པ། ཕྱག་གཡས་པ་ན་རལ་གྲི་ནམ་མཁའ་ལ་འཕྱར་བ།
གཡོན་པ་པོ་ཏི་ཐུགས་ཀར་འཛིན་པའི། ཤར་གྱི་པད་མའི་འདབ་མ་ལ་འཇམ་དཔལ་དཔའ་བོ།
སྐུ་མདོག་ཁ་བ་ལ་གུར་གུམ་གྱིས་གཏོར་བ་ལྟ་བུ། ཞལ་གཅིག་ཕྱག་གཉིས་པ་སེམས་དཔའི་
སྐྱིལ་མོ་ཀྲུང་གིས་བཞུགས་པ། ཕྱག་གཡས་པ་ན་རལ་གྲི་ནམ་མཁའ་ལ་འཕྱར་བ། གཡོན་པ་
ཨུད་པ་ལའི་སྡོང་པོ་དང་བཅས་པ་ཐུགས་ཀར་འཛིན་པའོ། །ལྷོའི་པད་མའི་འདབ་མ་ལ་འཇམ་
དཔལ་གསུང་གི་དབང་ཕྱུག། སྐུ་མདོག་མཐིང་ག་ཞལ་གཅིག་ཕྱག་གཉིས་པ། སེམས་དཔའི་
སྐྱིལ་མོ་ཀྲུང་གིས་བཞུགས་པ། ཕྱག་གཉིས་པ་ཨུད་པ་ལ་བསྣམས་པའོ། །བྱང་གི་པད་མའི་
འདབ་མ་ལ། འཇམ་དཔལ་ཤེས་རབ་ཀྱི་རལ་གྲི་སྐུ་མདོག་ལྗང་ཁུ། ཞལ་གཅིག་ཕྱག་བཞི་
པ། སེམས་དཔའི་སྐྱིལ་མོ་ཀྲུང་གིས་བཞུགས་པ། ཕྱག་གཡས་ཀྱི་དང་པོ་ན་རལ་གྲི་འཕྱར་བ།
གཡོན་གྱི་དང་པོ་ཨུད་པ་ལའི་སྡོང་བུ་དང་བཅས་པ་ཐུགས་ཀར་འཛིན་པའོ། །གཡས་ཀྱི་འོག་
མ་ན་མདའ་འཛིན་པའོ། །གཡོན་གྱི་འོག་མ་ན་རིན་པོ་ཆེའི་གཞུ་འཛིན་པའོ། །སྐུ་དེ་རྣམས་ནི་
-517-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མ་རིག་པའི་མུན་པ་གསལ་བའི་ནམ་མཁའ་མ་ལུས་པ་འོད་ཀྱིས་ཁེངས་པའི་སྐུ་བསྒོམས་
ནས་ཆོག་ལྷག་མ་རྣམས་རྫོགས་པར་བྱས་ཏེ། ཨོཾ་དྷརྨདྷ་ཏུ་ཝ་གི་ཤྭ་རི་མུཾ། ཞེས་བརྗོད་པས་
ཤེས་རབ་དང་ལྡན་ཞིང་། ཐོས་པ་འཛིན་པ་དང༌། ཡིད་གཞུངས་པར་འགྱུར་རོ། །རིན་པོ་ཆེའི་
བུམ་པར་ཅུ་གང་དང་། གུར་གུམ་དང་། ཨ་ཀ་རུ་དང་། ཙན་དན་དཀར་པོ་དང༌། ཙན་དན་
དམར་པོ་དང་། གླ་རྩི་ལ་སོགས་པ་དྲི་ཞིམ་པོའི་ཆུ་བླུགས་ཏེ། ན་མཿས་མནྟ་ཏ་ཐཱ་ག་ཏེ་བྷྱཿ༔ཨ་
ར་ཧ་ཏེ་བྷྱཿསམྱཀྶཾ་བུད་དྷ་ཡ། ཏདྱ་ཐཱ། ༀ་ཀུ་མཱ་ར་བྷུ་ཏ་ཡ། དྷཱ་ར་ནི། བི་ཤྭ་ས་མ་བྷ་བ། ཨ་
གཙྪ་ཡ་ཨ་གཙྪ་ཡ་ཧཱུ་ལུ་ཧཱུ་ལུ། ཧཱུྃ་ཧཱུྃ་བྷྱོཿ། ཧཱུཾ་ཧཱུཾ། ཛི་ན་ཛིཀ། མཉྫུ་ཤྲཱི་ཡེ། པུ་ཤྲི་ཡ། པུ་ཤྲི་ཡེ་ཏ་
ར་ཡ་མཾ་ཧཾ། སརྦ་དུཿཁེ་བྷྱོཿཕཊ། ཨ་པྲི་ཏོད་བྷ་བ། ས་མ་ཡ་ས་མ་ཨུ་བྷ་བེ། སརྠཱ་པ་པཾ་ཆེ་གེ་མོ་
མོ་ནས་ཤ་ཡ་སྭཱཧཱ། ཞེས་གཟུངས་སྔགས་འདི་བུམ་པའི་ཆུ་ལ་ལན་བདུན་བརྗོད་དེ་ཁྲུས་བྱས་
ན། སྡིག་པ་ཐམས་ཅད་དག་པར་འགྱུར་རོ། །དབང་པོ་རྣོ་ཞིང་ཐོས་པ་འཛིན་པར་འགྱུར་རོ། །
ན་མཿསརྦ་ཏ་ཐཱ་ག་ཏ་ཡ། ཨར་ཧ་ཏེ་བྷྱཿསམྱཀ་སཾ་བུད་དྷ་ཡ། ན་མོ་མཉྫུ་ཤྲཱི་ཡེ་བོ་དྷི་སཏྭ་ཡ།
མཧཱ་སཏྭཱ་ཡ། ཏདྱ་ཐཱ། ༀ་མཉྫུ་གོ་ཥ། ཧ་ན་ཧ་ན། པ་ཙ་པ་ཙ། མ་ཊ་མ་ཊ། མ་ཐ་མ་ཐ། བི་བྷཾ་
ས་ཡ། ཀ་ར་ཀ་ར། ཏུ་ཊ་ཏུ་ཊ། བྷཉྫ་བྷཉྫ། ཨ་བི་ཤ་ཡ། ཨ་བི་ཤ་ཡ། ཏུ་ཏྲ་ཏུ་ཏྲ། སྤུ་ཊ་ཡ་སྤུ་
ཊ་ཡ། ཧྲི་དྱ་སྭ་དྷ་ནི། ན་མོ་སཾ་བྷོ་དྷ་ནི། ལོ་ཧུ་ཏ་ལོ་ཧུ་ཏ། ཀྲི་ཏེ་ཀྲི་ཏེ། པྲ་བྷན་དྷ་པྲ་བྷན་དྷ།
ཨཱ་བེ་ཤ་ཡ། ཨཱ་བེ་ཤ་ཡ། ཧཾ་མཾ་སརྦ་བིགྷ་ནན། ཧཱུྃ་ཧཱུྃ་ཕཊ་ཕཊ་སྭཱཧཱ། ཞེས་བྱ་བས་ནས་དང་
ཡང་འབྲས་ཀྱི་སྙེ་མའམ། ཏིལ་ལ་བཏབ་ལ་ཁྲུས་བྱའོ། །གཟུངས་བཟླས་པའི་ཆུས་ཁྲུས་བྱས་
པས། ལས་དང་ཉོན་མོངས་པ་དང༌། རྣམ་པར་སྨིན་པའི་སྡུག་བསྔལ་ལས་ཐར་བར་འགྱུར་རོ། །
ཀ་རའི་ཤིང་གི་མེ་ལ་སྦྱིན་སྲེག་བྱས་ན་ཡང་ཞི་བར་འགྱུར་རོ། །རལ་གྲི་ལ་བཏབ་ནས་གཡུལ་
དུ་ཞུགས་ན། གཡུལ་རྒྱལ་བར་འགྱུར་རོ། །སྙུང་བ་དང་ལྡན་པས་སྐུ་གཟུགས་ཀྱི་མདུན་དུ་
སྒྲུབ་པར་བྱ་ཞིང་། འཕགས་པ་ལ་གསོལ་བ་གདབ་པར་བྱའོ། །གྲོ་གའམ་རས་ལ་བྲིས་ཏེ་
-518-

སྔགས་ལ་འཇུག་པའི་སྒོ་ལས། མི་གཡོ་བ་བརྟུལ་ཕོད་སོགས་ཀྱི་སྐོར་བཞུགས། ༣༤༽
སྡུག་བསྔལ་གྱིས་ཉེན་པ་ལ་གདགས་པར་བྱའོ། །སྐུད་པ་ལ་གཟུངས་སྔགས་བཏབ་པས།
མདུད་པ་བྱས་ལ་སྲིད་ཀྱིས་སྡུག་པ་ལ་བཏགས་ལ། འཕགས་པ་ལ་གསོལ་བ་བཏབ་པར་
བྱའོ། །རིགས་ཀྱི་བུའམ་རིགས་ཀྱི་བུ་མོ་དག་སྨྱུང་བར་འདུག་སྟེ། ཡི་དམ་དུ་བཏོན་ན་ལྷ་དང་
ཀླུ་དང་གནོད་སྦྱིན་དང་། ཡི་དྭགས་དང་། ཤ་ཟ་ལ་སོགས་པའི་གནོད་པ་མི་འབྱུང་། གཟའ་
དང་། རྒྱུ་སྐར་དང་། ལྕེ་འབབ་པ་དང་། དུས་མ་ཡིན་པར་འཆི་བ་དག་ལས་གྲོལ་བར་འགྱུར་
རོ། །སྟག་དང་། དོམ་དང་། དུད་འགྲོ། དྲེད་ལ་སོགས་པའི་དུད་འགྲོ་དག་གིས་གནོད་པ་དང༌།
རླུང་དང་། སེར་བ་དང་། དུས་མ་ཡིན་པའི་ས་གཡོ་བ་ལ་སོགས་པ་ཞི་བར་འགྱུར་རོ། །ཡིད་
གཞུངས་ཞིང་ཐོས་པ་འཛིན་པ་དང༌། ཉོན་མོངས་པའི་བག་ཆགས་སྤོང་བ་ལ་གཞོལ་བར་
འགྱུར་རོ། །འཕགས་པ་སྐུ་ཐམས་ཅད་ཐོགས་པ་མེད་པའི་སྤྱན་གྱིས་མཐོང་བར་འགྱུར་རོ། །
རིགས་ཀྱི་བུའམ་རིགས་ཀྱི་བུ་མོ་དག་གིས་འདི་ལན་གཅིག་གམ། གསུམ་མམ། ཉི་ཤུ་རྩ་
གཅིག་གམ། བརྒྱ་རྩ་བརྒྱད་དུ་བརྗོད་པར་བྱེད་ན། དེའི་ལུས་ལ་མཛེ་དང༌། ཕོལ་མིག་དང༌།
འབྲས་དང༌། ཤུ་བ་དང་། གཡན་པ་དང་། ལྐོག་མའི་ནད་དང༌། ལྐོག་མའི་ལྷ་གོར་ན་བ་དང༌།
མིག་དང་། རྣ་བ་དང༌། སོ་ན་བ་ལ་སོགས་པ་མི་འབྱུང་ཞིང་བདེ་བར་འགྱུར་རོ། །དཔལ་དེ་ཁོ་
ན་ཉིད་འདུས་པ་ལས། མི་གཡོ་བའི་གཟུངས་ཀྱི་མན་ངག་ལེའུ་ཚན་དགུ་པ། རིམ་པར་ཕྱེ་བ་
བརྒྱ་བཞི་བཅུ་ཞེ་བརྒྱད་པ་རྫོགས་སོ།། །།དཔའ་དེ་ཁོ་ན་ཉིད་འདུས་པར་རྒྱུད་སྡེ་རྒྱ་མཚོའི་
རྣམ་པར་བཞག་པ་ལས། །འཕགས་པ་མི་གཡོ་བའི་གཟུངས་ཀྱི་བཤད་སྒྲུབ་རིན་པོ་ཆེའི་གླིང་
ལག་སོ་དྲུག་པ་རྫོགས་སོ།། །།
-519-

བོ་དོང་བཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
———————————————
-520-